# Көмө:1-кы уруок

Бикипиэдьийэ диэн сиртэн ылыллыбыт
Ыстатыйаны хайдах уларытары көрдөрүү

## Ханнык баҕарар киһи Бикипиэдьийэ ыстатыйатын уларытыан - эбиэн, көннөрүөн уонна тупсарыан сөп.

- Уларытыаххын баҕарар ыстатыйаҕын арый.
- Сирэй үөһээ өттүгэр "уларыт" диэн кыбытыгы (вкладканы) эбэтэр ыстатыйа сорҕотун эрэ уларытыаххын баҕарар буоллаххына салаа аатын аттыгар баар "уларыт" сигэни баттаа.
- Билигин тиэкиһи уларытыаххын сөп. Баҕар хас да эн билбэт бэлиэлэриҥ көстүөхтэрэ. Кинилэр ыстатыйа тас көрүҥүн тупсараллар уонна ыстатыйалар ыккардыларыгар ситимнэри хааччыйаллар. Ол туһунан туспа кэпсэниэ.
- "Уларытыыҥ ис хоһооно" диэн устуруокаҕа кылгастык тугу эппиккин суруйаҕын, холобур "сыыһаны көннөрдүм", "күнүн-ыйын уларыттым" диигин. Ол атын дьон тугу уларыппыккын дэбигис билэллэригэр наадалаах. Тиэкиһи эппит буоллаххына ону хантан ылан эппиккин суруйуоххун сөп.
- "Уларытыах иннинэ көрүү" диэн тимэҕи баттаатаххына уларыппытыҥҥ хайдах көстүөхтээҕэ ырылыччы көстүө.
- Барыта сөп буоллаҕына дьэ "Уларытыыны бигэргэтии" тимэҕи баттаан бэйэҥ уларытыыгын бүтэһиктээхтик киллэрэҕин.